tomron87/hebrew-wikipedia-sentences-corpus huggingface dataset:
השלטון הקומוניסטי פעל בטטרסטן כמו בשאר המקומות, אסר כל פולחן דתי, הרס כנסיות ומסגדים, ומוסדות אחרים הפך למוסדות תרבות.
אנשי דת הג'דידיזם נרדפו ורבים מהם גלו למצרים ולטורקיה.
ב-1927 החלו לכתוב את השפה הטטרית באלפבית לטיני, במקום באלפבית הערבי שהיה נהוג קודם לכן, וב-1939 הומצא אלפבית קירילי מותאם לטטרית, הנמצא בשימוש רשמי גם היום.
טטרים רבים נלחמו בשורות הצבא הסובייטי במלחמת העולם השנייה.
בזמן המלחמה הועברו לחבל בתי חרושת רבים מהחלקים הכבושים, וחלקם נשארו שם גם לאחר המלחמה.
בעקבות גילוי כמויות גדולות של נפט באזור בתקופת המלחמה והתפתחות מהירה של תעשיות נלוות, הייתה טטרסטן לאחד האזורים המתועשים ביותר ברוסיה.
בתקופת הפרסטרויקה הורגשה התחזקות של התנועות הלאומניות.
ב-20 באוגוסט 1990 הסובייט העליון המקומי החליט על ריבונות הרפובליקה.
עם זאת, הכוונה הייתה לשדרוג מעמד הרפובליקה האוטונומית בתוך מסגרת ברית המועצות.
לאחר פירוק ברית המועצות והסכמה על הסכם ברית חדש, הרפובליקה נכנסה לחבר המדינות העצמאיות כאחד ממייסדי החבר.
ב-27 במרץ 1992 בחבל התקיים משאל עם ומעל למחצית המשתתפים הצביעו בעד העצמאות, אם כי עוד לפני כן, בהתאם להחלטת בית המשפט לחוקה של רוסיה מ-13 במרץ 1992 המשאל הוכרז כלא-חוקי.
במהלך 1992–1993 התקיימו שיחות בין ראשי הרפובליקה לבין ראשי רוסיה על הסדרת היחסים.
השיחות לא הניבו תוצאות וב-30 בנובמבר 1992 התקבלה חוקת הרפובליקה החדשה ולפיה היא הוכרזה כמדינה עצמאית.
למרות זאת, ב-12 בדצמבר 1993 תושבי הרפובליקה השתתפו במשאל עם בנושא חוקת רוסיה ו-75% מהמצביעים הצביעו בעד חוקה זו שלפיה החבל מהווה חלק מרוסיה.
ב-15 בפברואר 1994 נחתם הסכם בין רוסיה לבין ראשי הרפובליקה על הקמת מדינה משותפת.
בשנת 2000 שונתה חוקת הרפובליקה ומעתה החוקה רואה ברפובליקה חלק מרוסיה.
ב-19 באפריל 2002 הושלמו כל ההתאמות בין חוקת הרפובליקה לבין חוקת רוסיה.
באוקטובר 2005 נחתם הסכם חדש המגדיר סמכויות ראשי הרפובליקה וסמכויות של השלטון המרכזי במוסקבה.
עם זאת נמשכו מאבקי כוח בין הממשל המקומי לבין הממשל המרכזי.
בהדרגה סמכויות יתר של הממשל המקומי צומצמו ובשנת 2023 חוקת הרפובליקה הותאמה סופית לחוקת רוסיה.
הרשות המחוקקת היא "המועצה המדינית של רפובליקת טטרסטן" שכוללת 100 חברים.
בבחירות שנערכו בשנת 2024 נציגי רוסיה המאוחדת זכו ב-87 מושבים.
חוקת הרפובליקה התקבלה בשנת 1992. מאז היו כמה תיקונים.
בשנים 1991–2023 תוארו של ראש הרפובליקה היה "נשיא".
מאז 2023 הוא נושא את התואר "ראש הרפובליקה של טטרסטן".
ראש הרפובליקה נבחר לכהונה של 5 שנים.
הנשיא הראשון נבחר בבחירות כלליות, אך בהמשך בוטלה שיטה זו לטובת בחירה על ידי המועצה המדינית מתוך רשימת מועמדים שאושרה על ידי נשיא הפדרציה הרוסית.
רוסטם מיניחאנוב מכהן בתפקיד זה החל מ-25 במרץ 2010. הוא ניצח במספר מערכות בחירות והכהונה הנוכחית היא עד לשנת 2028.
מבחינה מנהלית הרפובליקה כוללת 14 ערים בעלי מעמד מיוחד ו-43 ראיונים.
לאחר התפרקות ברית המועצות הוקמו מספר ארגונים שדורשים עצמאות לטטרסן.
בשנת 2022 המרכז הציבורי הטטרי הוכרז כארגון טרור ופעילותו נאסרה.
הרפובליקה נמצאת במרכז הפדרציה הרוסית במישור המזרח-אירופאי במקום התמזגות הנהרות וולגה וקאמה.
המרחק ממוסקבה הוא כ-797 קילומטרים מזרחה.
המרחק מצפון הרפובליקה לדרומה הוא כ-290 קילומטרים, וממזרח למערב כ-430 קילומטרים.
הרפובליקה גובלת בדרום-מזרח במחוז אורנבורג, בדרום: במחוז סמרה ובמחוז אוליאנובסק, ממערב: ברפובליקת צ'ובשיה, בצפון מערב ברפובליקת מארי אל, בצפון מחוז קירוב, בצפון-מזרח: רפובליקת אודמורטיה, במזרח: ברפובליקת בשקיריה.
אוכלוסיית טטרסטן מונה כ-4,003,016 איש (נכון לינואר 2024) והיא נמצאת במגמת עליה בניגוד לרוב אזורים של רוסיה.
בערים מתגוררים 76.72% מכלל תושבי הרפובליקה.
בבריתה קאזאן מתגוררים מעל למיליון תושבים.
בעיר נאברז'ניה צ'לני מתגוררים 545 אלף תושבים, ניז'נקמסק (241 אלף תושבים) ואלמטייבסק (173 אלף תושבים).
בהתאם לנתוני מפקד אוכלוסין 2021 של הפדרציה הרוסית הטטרים מהווים 53.6% מאוכלוסיית האזור (הם מהווים מעל ל-50% מאז שנת 1989) ורוסים כ-39.7%.
בשטח הרפובליקה התפתחה תעשייה מפותחת.
בסיס התעשייה מהווה הפקת נפט ותעשייה כימית בה נפט מנוצלת כבסיס ליצירת חומרים שונים.
בשנת 1969 הוקם מפעל "קאמאז" לייצור משאיות.
בעיר קאזו פועלים מפעלים לייצור מטוסים ומסוקים.
מפעל ייצור אבקת שריפה פעול משנת 1788.
בשטחה נמצאים מספר אתרים שקיבלו מעמד של אתר מורשת עולמית.
קו מסילת רכבת קאזאו-מוסקבה פועל משנת 1898. מאז ברפובליקה נבנתה רשת מפותחת של מסילות ברזל.
היו תוכיות לבנות רכבת מהירה מוסקבה-קאזאן שבוטלו.
בשטח המחוז עוברים כבישים בעלי חשיבות ארצית M7 "וולגה" מוסקבה-אופה-קאזאן, M5 "אוראל" מוסקבה-צ'ליאבינסק וכבישים נוספים.
בשנת 2023 הסתיימה בניית קטע של כביש אגרה M12 מוסקבה-קאזאן.
נמל התעופה הבין-לאומי קאזאן הוא בעל חשיבות אזורית.
בשנת 2023 עברו דרכו מעל ל-5 מיליון נוסעים.
ברפובליקה פועל נמל תעופה בין-לאומי נוסף.
על נהרות הרפובליקה הוקמו נמלים להעברת סחורות.
טטרית של קרים היא שפה טורקית המדוברת בעיקר בחצי האי קרים על ידי הטטרים של קרים.
זוהי שפה עצמאית לגמרי ואינה ניב של טטרית, כפי שנוהגים לחשוב, אם כי שתי השפות משתייכות לקבוצת השפות הטורקיות.
מספר דובריה הרשמי עומד על כ־400,000, אך מספר זה אינו כולל את הטטרים של קרים בטורקיה, שמספרם נאמד בכ־5 מיליון, אך אינו ידוע במדויק.
חוץ מאשר בחצי־האי קרים, השפה מדוברת בפזורות השונות של הטטרים של קרים, באוזבקיסטן כ־150,000, ברומניה כ־24,000, בבולגריה כ־3,000, וכן בקהילה קטנה בפולין.
לשפה שלושה ניבים: הנוגאי, הטטי (הנחשב גם כשפה הספרותית ואינו קשור לטאטית יהודית של הקווקז), ויליבוילית.
הניב הטטי הוא צאצא של השפה הקומנית וכיום התקרב מאוד לשפה הטורקית האוגוזית.
עד 1944 התגוררו הנוגאים בסטפות של קרים, היליבוילים בחוף הדרומי, והטטים בחלק המרכזי.
בימינו, כ־55% מדוברי השפה מדברים טטית.
השפה החלה מתפתחת כששבטים טורקיים הגיעו לקרים.
לאחר קבלת האסלאם, התקבל גם הכתב הערבי ככתב הרשמי לשפה.
בתקופת חאנות קרים הייתה השפה הרשמית במדינה טורקית עות'מאנית וצ'גטאי, ולא טטרית של קרים.
לאחר הכיבוש הרוסי ב־1783, היגרו רבים מדוברי השפה לטורקיה ואף לבולגריה ורומניה, שהיו תחת שלטון טורקי אותו זמן.
ב־1876 הלאומן הקרימי איסמעיל גספרינסקי קבע כי השפה הספרותית תתבסס על הלהג היליבוילי כדי להביא לקרבה בין הטטרים לטורקים.
ב־1920 הורם על חצי האי הדגל הקומוניסטי ובכך החל שלטון ברית המועצות, שנתן אוטונומיה לקרים, כחלק מהרפובליקה הרוסית, ב־1921 והטטרית של קרים הוכרזה כאחת משתי השפות הרשמיות.
ב־1928 הוכרז הלהג הטטי כשפה הספרותית, והוחל בשינוי הכתב לכתב הלטיני לפי החוק החדש בברית המועצות.
ב־1938 הרפורמה לשינוי כל הכתבים בברית המועצות לכתב הקירילי הונהגה גם על הטטרים של קרים.
ב־1944 הואשמו הטטרים בשיתוף פעולה עם הגרמנים ופונו בכפייה לאוזבקיסטן.
במקביל בוטלה האוטונומיה של קרים ומעמד השפה.
לאחר פירוק ברית המועצות ב־1989 החלו טטרים לשוב למולדתם, ובמקביל החל ניסיון שיבה לכתב הלטיני, כטורקיה, אך עיתונים וספרים רבים עדיין יוצאים בכתב הקירילי ומרבית האוכלוסייה מורגלת להשתמש בו.
בשנת 2016 הושמעה השפה הטטרית של קרים לראשונה על במת האירוויזיון כאשר הזמרת ג'מאלה, נציגת אוקראינה, נבחרה לייצג את מדינתה בשיר "1944", העוסק בגירוש המיעוט הטטרי על ידי הצבא האדום.
השיר זכה בתחרות במקום הראשון.
+פונמות בטטרית קרימית ענבלי וילוני חכי בתר־מכתשי מכתשי/שִנִּי שפתי(־שִנִּי) אפיŋnm סותם qɡkdtbp מחוכךʤʧ חוכךɣx ʃzsvf מקורב(צדי)jl רוטטr
השוואת טטרית של קרים לטורקית
קטע עיתונות בשתי השפות ממחיש כי השפות דומות מאוד, והשינויים ביניהן מזעריים:
Toplantıda...ידיעות האספה 10.9.2003 // התקיימה הפגישה ה-120 של האספה הלאומית של הטטרים של קרים.
ב-7 בספטמבר 2003 נערכה הפגישה ה-120 של האספה הלאומית של הטטרים של קרים בבניין המרכז האסלאמי בסימפרופול.
טי-פיין (T-Pain, במקור: פאהים ראשד נאג'ם, Faheem Rashad Najm; נולד ב-30 בספטמבר 1984) הוא שחקן טלוויזיה, מפיק מוזיקלי, פזמונאי וזמר רית'ם אנד בלוז, ראפ והיפ הופ אמריקאי.
האות "T" בתחילת שמו של טי-פיין מתייחסת לעיר הולדתו, טלהאסי (Tallhassee), פלורידה, ו-"Pain" (בעברית: כאב) מתייחס לקשיים שהתמודד איתם האמן בילדותו באזור.
טי-פיין התפרסם מאוד בעיקר שימושו בפונקציית האוטו-טיון שמשנה את קולו ועושה אותו "חשמלי יותר".
טי-פיין נגלה לעולם המוזיקה בשנת 2005 באלבומו הראשון Rappa Ternt Sanga, עד כה לפיין ישנם ארבעה אלבומים ושני פרסי גראמי שזכה בהם, פעם אחת עם קניה וסט בשיר "Good Life" ופעם נוספת עם ג'יימי פוקס בשיר "Blame It".
טי פיין הקים לייבל בתחילת הקריירה שלו בשם "נאפי בוי אנטרטיינמנט".
נאג'ם נולד בטאלאהאסי להורים מוסלמים.
בגיל 10, הפך את חדרו לאולפן קטן עם אביזרי מוזיקה מגוונים והחל לדגום מוזיקה.
טי-פיין הגיע לתודעה והצלחה בעקבות להיטיו "Robbery" וכן "F.L.A.".
ב-2002 פתח את חברת הלהיטים שלו "הארד אן-בי" ומיד משך את אורות הזרקורים כזמר סולו עם שירו "F***ed Up", גרסה מחודשת לשיר של אייקון "Locked Up", שהתפרסם בהצלחה.
לאחר זמן מה, אייקון החליט להחתים את טי-פיין לחברת התקליטים שלו הנקראת "Konvict Muzik" (קונוויקט מיוזיק).
טי-פיין הוציא את סינגל הבכורה שלו "I'm Sprung" באוגוסט 2005. אלבום הבכורה שלו "Rappa Ternt Sanga" יצא ב-6 בנובמבר 2005 תחת אותה חברת תקליטים של אייקון.
ללהיטיו "I'm Sprung" ואף "I'm N Luv (Wit a Stripper)" יצאו גרסאות רמיקס מיוחדות ורשמיות הנקראים "I'm Sprung 2" שבו מצטרף האמן טריק דדי יחד עם יאנגבלאדז וכן "I'm N Luv (Wit a Stripper), The Remix" בו משתתפים טוויסטה, פימפ סי, פול ול, ר.
בתחילת 2007 הוציא טי-פיין את הסינגל "Buy U a Drank" יחד עם יאנג ג'וק אשר הופק לאלבומו החדש של טי-פיין "Epiphany".
כמו כן לשיר זה הוקלט וידאו-קליפ שיצא לערוצי המוזיקה ב-9 באפריל 2007. "Epiphany" יצא ב-12 ביוני 2007.
טי-פיין הוציא שיר לחובבי אתר MySpace, הנקרא "What's Yo Myspace" בו משתתף טאי דיזם.
עוד הוציא סינגל לצידו של האמן מפלורידה J-Shin הנקרא "Send Me An E-Mail".
בשנת 2007/2008 הוציא טיי-פיין את השיר המצליח ביותר "Low" עם הראפר פלו רידה.
השיר היה אחד השירים המצליחים ביותר שיצאו בשנים אלה, הושמע רבות וכיכב במצעד האמריקאי במקום הראשון במשך שבועות רבים.
השיר הפך לשיר הנושא של הסרט סטפ אפ 2: הרחובות.
אמנים נוספים אשר משתתפים באלבום זה כוללים את קניה וסט, סיארה (זמרת), T.I.
בחודש נובמבר 2009 הוציא לאור טי-פיין סינגל ראשון מתוך אלבומו הרביעי הבא, הסינגל נקרא "Take Your Shirt Off".
לעומתו, יצא הסינגל המוביל של האלבום בפברואר 2010 "Reverse Cowgirl", אשר שופץ ושודרג מספר פעמים עד לגרסה סופית.
ביוני 2010 אישר טי-פיין על הכרזת אלבומו הרביעי ששמו "RevolveR".
בזמן השלמת האלבום, טי-פיין שיתף פעולה בסינגלים מגוונים לצד פיטבול בלהיט "Hey Baby (Drop It To The Floor)" וכן עם די ג'יי חאלד, ליל ויין, ריק רוס, ויז קאליפה ועוד.
ב-22 במרץ 2011 מתוכנן ליציאה הסינגל הבא מתוך אלבומו הרביעי, "Best Love Song" בו כריס בראון שוב משתף פעולה עם טי-פיין.
ב-6 בדצמבר 2011 הוציא טי-פיין את אלבומו הרביעי RevolveR, האלבום כולל 14 רצועות ביניהם הלהיטים: Best Love Song עם כריס בראון, O'clock 5 עם לילי אלן ויז קאליפה ו-Turn of the lights on עם ני-יו.
ב-1 באפריל 2013 טי-פיין ציין שהוא קם מן העפר, בתהליך עצמו הוא גזר את הרסטות שציינו את הפופולריות שלו, והכריז על אלבומו החמישי "Stoicville: The Phoenix" שעתיד לצאת במהלך שנת 2015.
ב-21 ביולי 2014 הוציא טי-פיין את הסינגל השני שלו שנקרא "Drankin' Patna" שעלול להיכלל באלבומו החמישי.
השיר יצא כמה חודשים לפניכן להורדה דיגיטלית באינטרנט אך בתאריך זה הוכרז כסינגל שני הרשמי של האלבום, הסינגל מכהן כסגנו של השיר "Buy U a Drank" שיצא ב-2007 שהיה אז אחד הלהיטים הגדולים באותה תקופה.
ב-6 בנובמבר 2014 הוציא טי-פיין סינגל נוסף שנקרא "Stoicville" הסינגל הוא בעצם השיר הראשון ברצועת השירים באלבום החדש שלו, שיר באורך 6 דקות שבו פיין מספר על כל הדרך שהוא עבר מאז הילדות ועד לעליות והנפילות שלו בקריירה, פיין שר ללא האוטו-טיון.
ב-8 ביוני 2015 הוציא טי-פיין את הסינגל הראשון מתוך אלבומו החמישי "Stoicville" הנקרא "Make That Sh*t Work" שבו הוא מארח את זוכה פרס האוסקר ג'וסי ג'יי ובהפקה של "DJ Mustard"
ב-30 בספטמבר טי-פיין הכריז על תאריך הוצאתו של האלבום החמישי שלו "Stoicville:The Phoenix" העתיד לצאת ב-11 בדצמבר 2015.
ב-12 בנובמבר 2016 לאחר שהלייבל החליט לדחות פעם נוספת את הוצאת אלבומו החמישי "Stoicville:The Phoenix", מוציא טי-פיין סינגל נוסף בשם "Officialy Yours" שאותו הציג בהופעתו השנייה "NPR Music".
ב-17 בנובמבר 2017 לאחר מספר עיקובים טי-פיין מוציא את אלבום המוזיקלי הרביעי שלו, OBLiViON.
ב-2019 החל להשתתף בעונה הראשונה של תוכנית המציאות האמריקאית "הזמר במסכה" בתור ה"מפלצת" וזכה במקום הראשון.
טי-פיין נישא לאשתו אמבר בשנת 2003, לזוג יש שלושה ילדים, ביתו ליריק ושני בניו מיוזיק וקיידנז קודה, פיין ומשפחתו מתגוררים כיום באטלנטה שבמדינת ג'ורג'יה - ארצות הברית.
ב-24 בספטמבר 2009 טי-פיין הוציא אפליקציה לאייפון שנקראת "I Am T-Pain" (תרגום: אני טי-פיין), בשיתוף פעולה עם יוצר חברת "Smule", האפליקציה מאפשרת להשתמש בסגנון שפיין משתמש בשיריו האוטו-טיון, כאפליקציית קריוקי.
בהמשך פיתח גם מיקרופון קריוקי שעושה את אותה פעולה.
שנה לאחר מכן ג'יי זי וטי-פיין ניהלו שיחה באירוע הפרסי גראמי שבו טי-פיין זכה באותו ערב על הביצוע הקבוצתי הטוב ביותר יחד עם ג'יימי פוקס בשיר "Blame It", ושניהם סיימו את הסכסוך ביניהם.
בשנת 2013 השנה בה הראפר פיוצ'ר נכנס לתודעה של עולם ההיפ-הופ והשימוש העז שלו באוטו-טיון, ובעקבות זאת קיבל את הכינוי "הטי-פיין החדש", פיין באחד הראיונות אמר שהוא מאוד אוהב את הרעיון שפיוצ'ר משתמש באוטו-טיון ושהוא מוכשר ועם זאת אינו יודע להשתמש בתוכנה כראוי.
בשנים שלאחר מכן, לא היה ניסיון פיוס בין השניים בראיונות, ושניהם טענו כי הם לא מעוניינים לריב אחד עם השני.
אך בראיון ב־MTV פיוצ'ר אמר ש"עד שנאמרו כל התגובות הללו של פיין הוא מאוד כיבד אותו, ועכשיו הוא פשוט רוצה להתרחק מהסיטואציה".
טטרקורד במובנו הקלאסי הוא "סולם מוזיקלי מקוצר", המורכב מרצף של ארבעה תווים בלבד, כך שבין הראשון לבין הרביעי יש מרווח של קוורטה זכה, דהיינו 2.5 טונים.
בעת המודרנית הורחב שימושה של המלה, כך שהמונח עשוי לתאר כל מקטע של ארבעה תווים, המהווה חלק מסולם או מרצף כלשהו של תווים.
מקורו של הטטרקורד, שהוא למעשה "חצי סולם", ביוון העתיקה: היוונים השתמשו בכלי נגינה בעל 4 מיתרים בלבד, הנקרא ליר, והטטרקורד שימש כיחידה מרכזית לסידור התווים (בדומה לתפקידה של האוקטבה כיום במוזיקה המערבית).
המשמעות המילולית של המונח היא "ארבעה מיתרים".
הטטרקורד מופיע בשלוש צורות: דיאטונית, כרומטית ואנהרמונית.
בחישוב כלפי מעלה, הצורה הדיאטונית מורכבת ממרווחים של חצי טון-טון-טון; הכרומטית מבוססת על רצף של חצי טון-חצי טון-טרצה קטנה; והאנהרמונית בנויה על רבע-טון-רבע-טון-טרצה גדולה.
בתאוריה של ימי הביניים לדוגמה, ב"מוזיקה אנכיריאדיס", נפוצה התבנית טון-חצי טון-טון.
טטרית היא שפה טורקית המדוברת בפי הטטרים במזרח אירופה ובמרכז אסיה.
כיום, טטרית היא השפה הרשמית של רפובליקת טטרסטן, השייכת לרוסיה, לצד רוסית.
תחת השפעת האסלאם, שהייתה הדת הרשמית בקאזאן, השפה הטטרית נכתבה תחילה בעיבוד הכתב הערבי, שלא התאים למבנה הצלילי של השפה.
ב-1927, הכתב הוחלף לכתב לטיני.
ב-1939, נאכף פסק דין המורה על המרת הכתב הלטיני בכתב קירילי בהשפעת הכתב הרוסי.
טטרים באיראן ואפגניסטן משתמשמים גם כיום בכתיב ערבי.
חלק מהטטרים שמתגוררים באירופה המערבית משתמשים בכתב לטיני.
+פונמות בטטרית סדקי ענבלי וילוני חכי בתר־מכתשי מכתשי שפתי(־שִנִּי) אפיŋnm סותם ʔ [q]gkdtbp חוכך h[ʁ]χd)ʑ)t)ɕ)ʒʃzsvf מקורב(צדי)wjl רוטטr * פונמות זרות
במתמטיקה, טֶטְרָצְיָה היא פעולה, המתבצעת בין שני מספרים: ה"בסיס" וה"גובה".
טטרציה מסמנים בסימון או כאשר הוא הבסיס ו- הוא הגובה.
בצורתה הבסיסית ביותר, שבה הבסיס הוא מספר ממשי והגובה הוא מספר טבעי, טטרציה מהווה קיצור של מגדל חזקות מחזורי; כלומר - הטטרציה ה-־ית של היא החזקה החוזרת של b גורמים השווים כולם ל-a:
ניתן גם להגדיר טטרציה רקורסיבית באופן הבא:
ארבעת ההיפר-פעולות הראשונות מוצגות מטה, כשטטרציה נחשבת להיפר-פעולה הרביעית.
הפעולה האונארית עקיבה , המוגדרת כ- נחשבת להיפר-פעולה האפס.
יש לשים לב כי החזקה אינה פעולה אסוציאטיבית וכי היא מחושבת מלמעלה למטה.
כיוון שחזקה אינה פעולה קומוטטיבית, כך גם טטרציה אינה קומוטטיבית: הטענות ו אינן נכונות ברוב המקרים.
בנוסף, טטרציה גם אינה פעולה אסוציאטיבית.
כלומר, הטענה אינה נכונה ברוב המקרים.
כיווניות החישוב הנכונה היא מלמעלה למטה.
בדומה לחזקה, מתקיים כי ו
מההגדרה הרקורסיבית של טטרציה מתקבלת התכונה הבאה:
ממהגדרה למעלה נובע כי: מה שמאפשר את החלפת המשתנים b ו-c במשוואות.
את פעולת הטטרציה ניתן להרחיב בשתי דרכים שונות; גם את הבסיס, וגם את הגובה ניתן להכליל מעבר למספרים הטבעיים על ידי שימוש בהגדרת ובתכונות הטטרציה.
ולכן, גם טטרציות מהצורה אינן מוגדרות כראוי.
למרות זאת, הגבול מוגדר וקיים:
מאחר שניתן לעלות מספרים מרוכבים בחזקה, אז ניתן גם להפעיל טטרציה על בסיס מהצורה .
לדוגמה, עבור כאשר , ניתן באמצעות נוסחת אוילר להראות כי:
ולכן ניתן להגדיר בצורה רקורסיבית את באמצעות :
ניתן להכליל את הטטרציה לגבהים אינסופיים.
כלומר, עבור בסיס x כלשהו, קיים הגבול .
זאת כיוון שבטווח מסוים של בסיסים, הטטרציה מתכנסת למספר סופי כש-n שואף לאינסוף.
לדוגמה, מתכנס ל-2, ולכן ניתן לומר כי הוא שווה ל-2.
את מגמת ההתקרבות לגבול 2 ניתן לראות גם על ידי חישוב גובה קטן:
לאונרד אוילר הראה כי באופן כללי, מגדל החזקות האינסופי מתכנס עבור .
באמצעות ההגדרה הרקורסיבית של טטרציה:
אם במקום k נציב נקבל:
ערכים שליליים הקטנים מ לא ניתן להגדיר באופן זה, אם נציב במקום k באותה משוואה אז נקבל:
לחזקה קיימות שתי פעולות הופכיות: השורש והלוגריתם.
באופן אנלוגי, גם לטטרציה שתי פעולות הופכיות: הסופר-שורש והסופר-לוגריתם.
(למעשה, לכל ההיפר-פעולות הגדולות מ-2 יש שתי פעולות הופכיות אנלוגיות).
שתי פעולות אלו כמו הטטרציה אינן פעולות אלמנטריות.
הסופר-שורש היא הפעולה ההפוכה לטטרציה בדגש על הבסיס: אם אז הוא הסופר-שורש ה-־י של , והוא יסומן בצורה
הסופר-שורש השני נקרא סופר-שורש ריבועי, והוא מסומן בצורה , או בפשטות .
הסופר-שורש הריבועי הוא למעשה הפונקציה ההופכית לפונקציה , וניתן להציגו באמצעות פונקציית אומגה :
הסופר-לוגריתם היא הפעולה ההפוכה לטטרציה בדגש על הגובה: אם אז הוא הסופר-לוגריתם מבסיס של , והוא יסומן בצורה .
פונקציה זו מוגדרת עבור כל .
טטרפילון (יוונית Τετράπυλον, תרגום: "ארבעה שערים", ברבים "טטרפליה", לטינית Tetrapylum או Quadrifrons, תרגום: "ארבע חזיתות") הוא מבנה מונומנטלי שבו ארבעה שערים או פתחים.
הטטרפילון רווח באדריכלות הקלאסית, בעיקר באדריכלות הרומית, ובייחוד בחלקו המזרחי של הים התיכון.
המבנה התאפיין לעיתים קרובות בצורת קובייה שבכל אחד מצדדיה נקבע שער, ובין השערים ניצבו עמודים או פילסטרים אשר תחמו אותם ונשאו את הגג.
הטטרפילון עשוי להיבנות ממבנה בודד או ממספר מבנים נפרדים, כדוגמת ה"טטרקיאוניון" (Tετρακιόνιον), מעבר לא מקורה התחום על ידי ארבעה עמודים או מבנים נפרדים.
הטטרפיליה הוקמו בדרך כלל בצמתים חשובים או בנקודות בעלות חשיבות גאוגרפית יוצאת דופן, דוגמת שערי ניצחון, או כמבנים דקורטיביים בעלי ערך אסתטי.
לטטרפיליה שניצבו בצמתים חשובים נודע קשר לאל יאנוס, אל השערים וההתחלות, הצמתים והמעברים במיתולוגיה הרומית.
טטרסטן איירליינס הייתה חברת תעופה רוסית אשר הפעילה טיסות ליעדים ברוסיה ומחוצה לה, וכן טיסות שכר עונתיות ליעדי נופש.
החברה הייתה החברה האזורית של רפובליקת טטרסטן שבפדרציה הרוסית, בסיס הפעולה המרכזי של החברה היה בנמל התעופה הבינלאומי של קאזאן.
החברה נוסדה בשנת 1993, והחלה להפעיל טיסות בשנת 1999. בעקבות התרסקות טיסה 363 של החברה ב-17 בנובמבר 2013 נשלל רישיון הפעולה שלה, ומטוסיה הועברו לחברת התעופה Ak Bars Aero.
לטטרסטן איירליינס הסכמי שותפות קוד עם החברות הבאות:
אהרון תיבו "טי-בון" ווקר היה מוזיקאי אמריקאי, מחלוצי הבלוז.
ניגן במגוון כלי נגינה בהם גיטרה חשמלית, בנג'ו, מנדולינה, כינור ופסנתר.
חיבר עשרות שירים, שהידוע בהם הוא "Stormy Monday".
המגזין רולינג סטון דירג אותו במקום 67 ברשימת מאה הגיטריסטים הגדולים ביותר בכל הזמנים.
ווקר נולד בטקסס להורים ממוצא מעורב אפרו-אמריקני וצ'ירוקי, שהיו שניהם מוזיקאים.
גם אביו החורג היה מוזיקאי והוא שלימד אותו לנגן במגוון כלי נגינה.
ווקר גדל בקהילת אוק קליף (Oak Cliff) שליד דאלאס ובגל 10 כבר לא הלך יותר לבית הספר.
ידיד המשפחה, המוזיקאי בליינד למון ג'פרסון, לקח את ווקר הצעיר תחת חסותו ובהיותו בן 15 הופיע ווקר כנגן מקצועי.
בין היתר זכה לנגן, כפרס בתחרות כישרונות, עם להקתו של קאב קאלוויי במסע הופעות שלה ביוסטון.
הקלטתו הראשונה נערכה בחברת קולומביה רקורדס ב-1929 תחת השם אוק קליף טי-בון (Oak Cliff T-Bone).
הכינוי טי-בון הוא שיבוש שמו האמצעי (תיבו).
ב-1933 הופיע באוקלהומה עם חלוץ הגיטרה החשמלית צ'ארלי כריסטיאן.
טי-בון עבר ללוס אנג'לס והופיע שם במועדונים הן כמוביל הרכב קטן והן כנגן בתזמורות ביג בנד.
בשנת 1935 נשא לאשה את ויידה לי ולשניים נולדו שלושה ילדים.
בשנת 1942 הקליט את האלבום Mean Old World Blues בחברת קפיטול רקורדס.
הצליל והסגנון בתקליט, שהתפתחו בעת בה היה ווקר נגן בתזמורות ביג בנד, זכו לכינויים Jump Blues ו"בלוז החוף המזרחי" והתאפיינו בקצב מהיר ונגינה וירטואוזית מהירה שהקדימו את הרית'ם אנד בלוז.
בהקלטה זו המציא ווקר את סולו הגיטרה כפי שהוא מוכר מאז ברוק.
ב-1947 הקליט את שירו הידוע ביותר, Stormy Monday.
ב-1960 הוציאה חברת אטלנטיק רקורדס סדרת הקלטות שבוצעו בין השנים 1955-1959 תחת הכותרת T-Bone Blues.
בצד שיתופי פעולה קצרי-מועד עם מוזיקאים כוילי דיקסון וממפיס סלים, הופיע ווקר מראשית שנות השישים ואילך באירופה, בעיקר בפריז והקליט עבור חברת התקליטים הצרפתית Black and Blue.
בשנת 1971 זכה ווקר בפרס גראמי להקלטה השובה ביותר בקטגוריית פולק מסורתי עבור תקליטו 'Good Feelin שראה אור בחברת פולידור רקורדס.
ב-1973 הקליט בפולידור את התקליט Fly Walker Airlines.
בראשית שנת 1974 סבל ווקר משבץ מוחי ובמרץ 1975 נפטר כתוצאה מדלקת ריאות שהייתה סיבוך של אותו אירוע מוחי.
בי בי קינג ציין את ווקר כמשפיע מרכזי על נגינתו וציין שכששמע אותו לראשונה חשב "שישו שב והוא מנגן בגיטרה".
כן ציינו אותו כמקור השפעה נגנים כג'ימי הנדריקס, צ'אק ברי, באדי גאי, אריק קלפטון, סקוטי מור (הגיטריסט המוביל של אלביס פרסלי) ואחרים.
ב-1991 הוכנסה ההקלטה המקורית של השיר להיכל התהילה של פרס גראמי וב-2007 נבחרה למרשם ההקלטות בעלות חשיבות תרבותית והיסטורית של ספריית הקונגרס.
ב-1980 נבחר כמבצע להיכל התהילה של הבלוז וב-1987 נבחר להיכל התהילה של הרוק אנד רול.
טטרציקלין היא אנטיביוטיקה רחבת ספקטרום המיועדת לשימוש כנגד מגוון זיהומים בקטריאליים.
טטרציקלין הוא פוליקטיד, מטבוליט שניוני שמופק על ידי Streptomyces ממערכת ה-Actinobacteria.
טטרציקלין משמש לרוב כטיפול באקנה ובמחלת העור רוזציאה (Rosacea).
בעבר תרם להורדת התמותה ממחלת הכולרה.
התרופה רשומה בארגון הבריאות העולמי (WHO), בה רשימה של התרופות החשובות הנחוצות במערכת הבריאות הבסיסית.
משתמשים במונח טטרציקלין גם כדי לתאר מערכת של תרכובת ארבע-טבעתית.
טטרציקלינים הם חומרים המשויכים זה לזה אשר מכילים את אותה מערכת ארבע-טבעתית.
טטרציקלין משמשת לטיפול ראשוני כנגד מחלת ליים, קדחת Q, דררת, כלמידיה, דלקת ריאות מיקופלזמית ובנוסף משמשת לטיפול באקנה, עגבת, לטיפול בזיהומים בדרכי הנשימה, דלקת בדרכי השתן, במעיים ולדלקת האוזן התיכונה.
בעבר, שימש טטרציקלין גם לטיפול בגרענת, בשלב החריף שלה.
לאנטיביוטיקה יש ספקטרום רחב של פעולה.
במקור הייתה לה פעילות בקטריוסטטית כנגד הרבה חיידקים אירובים ואנאירובים, גראם חיוביים ושליליים.
למעט זני Pseudomonas aeruginosa ו-Proteus שלהם יש עמידות לאנטיביוטיקה.
כיום, יותר חיידקים שבעבר היו רגישים לאנטיביוטיקה רכשו עמידות אליה (הסוגים Streptococcus, Staphylococcus, זני Enterobacteriaceae) טטרציקלין עדיין שימושית בטיפול בזיהומים הנגרמים על ידי חיידקים תוך תאיים כגון Chlamydia trachomatis, חיידקי Mycoplasma וחיידקי Rickettsia.
בנוסף ניתן להשתמש גם לטיפול בזיהומים הנגרמים על ידי חיידקים סלילוניים כגון Treponema pallidum, Borrelia burgdorferi ו-Leptospira.
מחלות זיהומיות נוספות כגון אנתרקס, דבר וברוצלוזיס ניתנות לטיפול על ידי טטרציקלין.
טטרצקלין עשויה לעזור גם כנגד פרזיטים אאוקריוטים, כגון אלו האחראיים למחלות כמו מלריה.
ישנם לפחות שלושה מנגנוני עמידות ידועים לטטרציקלין:
האחד, נדיר יחסית, הוא תהליך אנזימטי שמייצר החיידק הגורם לאינאקטיבציה של הטטרציקלין (מוספת קבוצת אצטיל לטטרציקלין אשר הופכת אותה ללא-פעילה)
השני הוא קידוד משאבות יונים המוציאות באופן אקטיבי את הטטרציקלין מהתא, ובכך מונעות את עליית הריכוז של טטרציקלין בציטופלזמה של התאים ובכך מונעות מהטטרציקלין לפגוע בחיידק.
המנגנון השלישי הוא על ידי הגנה על הריבוזום מפני הטטרציקלין - קידוד חלבון אשר מונע היקשרות של הטטרציקלין לריבוזום או מפריע לפעולתה בדרכים שונות ובכך מאפשר את המשך תרגום ה-RNA בתא.
בקטריות עשויות לרכוש עמידות כנגד טטרציקלין על ידי העברה גנטית אופקית של אחד ממנגנוני העמידות.
התרופות מתחלקות לתרופות בעלות משך פעילות קצר, משך פעילות בינוני ומשך פעילות ארוך:
תרופות בעלות משך פעילות קצר: התרופה טטרציקלין (שמה כשם הקבוצה עצמה)- שמה המסחרי הוא achromycin.
תרופות אלו יש לקחת על קיבה ריקה היות שהמזון מפחית את ספיגתן.
תרופות בעלות משך פעילות בינוני: תרופות כגון methacycline, demeclocycline.
תרופות בעלות משך פעילות ארוך: כגון, doxycycline- דוקסיציקלין (שמות מסחריים- דוקסילין, ויברמיצין): לתרופה זו יש טווח פעילות רחב נגד סוגי חיידקים שונים.
כמו כן שייכת לקבוצה זו התרופה מינוצין- minocycline: תרופה זו בעלת משך זמן מחצית חיים ארוך וכן בעלת תכונות הפועלות על מתווכי דלקת בגוף (אימונו-מודולציה- מקטינה שחרור של TNFa מתאי T, למשל).
עם זאת, מינוצין עשוי לגרום להשפעות לוואי אוטואימוניות.
חשיפה לאור השמש יחד עם שימוש בתרופה מביאה לשינוי הפיגמנט של העור לחום אפרפר עד סגול.
טטרציקלינים עלולים לגרום לשלשולים ולכאבי בטן.
טטרציקלינים נקשרות לסידן בשיניים וגורמות לשינוי צבע השיניים המתבטא בכתמים כהים בשיניים והפחתה בהסתיידות השן- התקופה הקריטית היא מאמצע ההריון ועד לגיל שמונה, ולכן תרופות אלו אינן ניתנות לילדים עד גיל 8 (לפי גישה מחמירה, אין לתת תרופות אלו עד לגיל 12).
תרופות אלו אסורות בהריון (בין היתר בגלל שקיעת התרופה בעצם הנבנית והצטברותה בשלד העובר, עלול לגרום לעיכוב גדילה).
תופעות לוואי נוספות כוללות התכייבות של הוושט (לתרופות אלו השפעה חומצית המאכלת את רירית הוושט)- על כן מומלץ ליטול תרופות אלו עם הרבה מים לאחר נטילת התרופה.
התרופות עלולות לגרום ללחץ תוך-גולגולתי מוגבר שניוני (Pseudo Tumor Cerebri Syndrome) הגורם לכאבי ראש, הקאות והפרעות בראייה.
שימוש בטטרציקלין עשוי להיות מסוכן מכיוון שהתרופה יכולה לגרום למספר תופעות לוואי:
הכתמת שיני חלב (כאשר התרופה נלקחת על ידי האם בזמן ההריון), שינוי צבע (צהוב-אפור-חום) בשיניים קבועות
יוני סידן עשויים למנוע את פעולת התרופה.
אין לקחת את התרופה עם מוצרי חלב (חלב, יוגורט וכו').
יוני אלומיניום ואבץ עלולים לגרום להשבתת התרופה.
על כן אין לקחת את התרופה עם תרופות אחרות הדורשות עיכול.
עשוי לגרום לרגישות יתר בעור מאור השמש, לא מומלץ להיחשף לשמש בזמן לקיחת התרופה
עשוי לגרום לזאבת או צהבת הנגרמת על ידי תרופה
מעורב בתגובה בין תרופתית עם מטוטרקסנייט על ידי הוצאתה מאתרי קשירה בחלבונים מסוימים
עשוי לגרום לתלונות וקשיי נשימה, בנוסף לשוק אנפילקטי ואף להשפיע על גדילת העצמות בעובר ועל כן רצוי להימנע מלקחת את התרופה בזמן הריון
סינדרום פנקוני יכול להיגרם על ידי נטילת התרופה אם פג תוקפה
טטרציקלין עשוי לעכב יצור חלבון במיטוכונדריה אצל יונקים
רצוי לנקוט במשנה זהירות בשימוש ארוך טווח בתרופה בזמן הנקה.
שימוש קצר טווח הוא בטוח
טטרציקלין מונע יצור חלבונים על ידי מניעת היקשרות חומצת אמינו טעונה ל-tRNA באתר ה-A על הריבוזום.
התרופה נקשרת ליחידת ה-30S בריבוזום של הבקטריה ולכן היא מונעת היקשרות חומצות אמיניות נוספות לשרשרת הפפטידית המתהווה.
הפעולה היא בדרך כלל מעכבת, והפיכה כאשר צריכת התרופה נפסקת.
תאיים של יונקים רגישים פחות לפעולת הטטרציקלין, זאת למרות שהתרופה נקשרת ליחידה הקטנה של הריבוזום גם בתאים פרוקריוטים וגם בתאים אאוקריוטים (30S ו40S בהתאמה).
תאי הבקטריה מכניסים בצורה אקטיבית את הטטרציקלין לתוך הציטופלסמה שלהם על ידי משאבות, בעוד בתאי יונקים הדבר לא נעשה ולכן התרופה משפיעה רק בצורה מינורית על האדם.
טטרסק הוא כפר במחוז סמולנסק שבמערב רוסיה, בו התקיימה עד השואה קהילה יהודית גדולה.
טטרסק הייתה מושבה חקלאית יהודית, שהוקמה במאה ה-19, ובתקופה הסובייטית שימשה כקולחוז יהודי, בו התגוררו כ-850 יהודים, רוב תושבי המקום.
ביישוב פעלו שני בתי ספר יהודיים.
ב-28 ביולי 1941, במהלך מבצע ברברוסה, כבשו הגרמנים את היישוב, ומינו בו יודנרט, אשר חבריו נרצחו כעבור זמן קצר, לצד כ-20 גברים יהודים נוספים.
בסוף ספטמבר-תחילת אוקטובר 1941 הוקם ביישוב גטו, בו רוכזו בצפיפות רבה כ-600 יהודים.
מעת לעת רצחו הגרמנים עשרות יהודים בגטו, וביצעו מעשי אונס בנשים היהודיות בו.
תוך כחודש נרצחו כל יושבי הגטו.
ג'יי." וורן הבן הוא כדורסלן אמריקאי המשחק במינסוטה טימברוולבס מליגת ה-NBA, בעמדת הסמול פורוורד.
וורן נולד בדרהאם שבקרוליינה הצפונית.
בתקופת התיכון נבחר למשחק מקדונלד'ס אול-אמריקן.
בשנת 2012 החל ללמוד ולשחק כדורסל באוניברסיטת המדינה של קרוליינה הצפונית, ובעונתו הראשונה השיג ממוצע של 12.1 נקודות למשחק ונבחר לחמישיית שחקני השנה הראשונה של ליגת ה-ACC.
בעונתו השנייה קלע בממוצע 24.9 נקודות ולקח בממוצע 7.1 ריבאונדים למשחק.
הוא נבחר לשחקן השנה בליגה ה-ACC ולחמישייה השנייה בליגת המכללות.
לאחר עונה זו החליט להעמיד עצמו לבחירה בדראפט ה-NBA.
וורן נבחר במקום ה-14 של דראפט ה-NBA 2014, על ידי פיניקס סאנס.
את העונה סיים עם ממוצע של 6.1 נקודות למשחק ב-40 המשחקים בהם שותף.
בעונת רשם ממוצע של 11 נקודות ו-3.1 ריבאונדים למשחק.
בתחילת פברואר 2016 נפצע ושבר את רגלו והוא החמיץ את כל משחקי העונה שנותרו.
בספטמבר 2017 חתם על הארכת חוזה בפיניקס ל-4 עונות נוספות עבור כ-50 מיליון דולר.
ב-1 בנובמבר 2017 קלע שיא קריירה של 40 נקודות במשחק מול וושינגטון ויזארדס.
ב-6 ביולי 2019, לאחר 5 עונות בפיניקס, הועבר וורן בטרייד לאינדיאנה פייסרס.
ב-1 באוגוסט 2020 שבר את שיאו האישי כשקלע 53 נקודות בניצחון הפייסרס מול פילדלפיה 76'.
ג'יי." ליף הוא כדורסלן ישראלי-אמריקאי, המשחק בעמדות הפאוור פורוורד והסנטר במכבי תל אביב.
השתתף במשחקי נבחרת ישראל עד גיל 18 בטורניר פיב"א דרג ב', וסייע לה לעלות לדרג א'.
בשנת 2018 הוכרז ליף כישראלי וזומן לסגל הנבחרת הבוגרת.
ליף נבחר במקום ה-18 על ידי אינדיאנה פייסרס בדראפט ה-NBA 2017, והוא השחקן הישראלי השלישי בהיסטוריה ששיחק בליגת ה-NBA.
ליף נולד בתל אביב לקרן ובראד ליף, בעת שאביו היה שחקן פעיל במכבי תל אביב, בשלהי הקריירה שלו ככדורסלן בישראל, שבה שיחק במשך 17 שנה.
ליף גדל בתל אביב במשך כשנתיים וחצי לפני שמשפחתו חזרה לארצות הברית והתיישבה בסן דייגו, קליפורניה.
ליף למד בתיכון Foothills Christian באל קאחון, קליפורניה, שם שיחק בקבוצת הכדורסל שאותה אימן אביו.
בשנתו השנייה קבע ממוצעים של 27.4 נקודות, 14.2 ריבאונדים, 4.8 אסיסטים, 1.8 חטיפות ו-2.7 חסימות למשחק, והוביל את התיכון שלו לאליפות דרג ב' של מחוז סן דייגו בקליפורניה.
עיתון Cal-Hi Sports הכתיר אותו כשחקן השנה של דרג ב' בקליפורניה.
בשנתו האחרונה בתיכון, הוביל את הקבוצה למקום השלישי בדירוג הארצי של קליפורניה, בעודו קובע ממוצעים של 28.4 נקודות, 12.4 ריבאונדים ו-5.1 אסיסטים.
הוא הוזמן לשחק במשחקי מקדונלד'ס אול-אמריקן.
(מקבילים למשחק האולסטאר של ה-NBA ברמת התיכונים) של ובליסלייף (Ballislife), ונבחר לחמישייה השנייה הכל-אמריקאית (All-USA) של עיתון USA Today.
הוא סיים כמועמד במקום השני לפרס "מר כדורסל של קליפורניה" (California Mr.
ליף סיים את קריירת התיכונים במקום השני בכל הזמנים במחוז סן דייגו הן בנקודות (3,022) והן בריבאונדים (1,476).
ב-2014 סיכם ליף עם אוניברסיטת אריזונה לשחק בשורותיה תחת המאמן שון מילר.
הוא נבחן לנבחרת ארצות הברית עד גיל 19, שאומנה בידי מילר, אך נופה במחנה האימונים ביוני 2015. באוגוסט חזר בו ליף מהתחייבותו לאריזונה, ולאחר שלושה חודשים חתם על הסכם לשחק במדי UCLA, תוך שהוא דוחה הצעות מאוניברסיטת אורגון ומאוניברסיטת המדינה בסן דייגו.
ב-5 בדצמבר 2016 זכה במדי UCLA בתואר שחקן השבוע של המחוז הפסיפי-12 (Pac-12).
לאחר עונה אחת ב-UCLA, שבה העמיד ממוצעים מצוינים של 16.3 נקודות, 8.2 ריבאונדים ו-2.4 אסיסטים, החליט לנסות להיבחר בדראפט 2017.
ליף נבחר במקום ה-18 על ידי אינדיאנה פייסרס בדראפט ה-NBA 2017, וב-19 באוקטובר 2017, ערך את הופעתו הראשונה בליגה נגד הברוקלין נטס.
ליף סיים את המשחק עם 0 נקודות, 2 ריבאונדים, אסיסט אחד וחסימה אחת.
ב-20 באוקטובר 2017 קבע שיא קריירה של 17 נקודות במשחק נגד פורטלנד טרייל בלייזרס, וב-10 באפריל 2019 שבר את שיאו כשקלע 28 נקודות מול אטלנטה הוקס.
לאורך 3 עונותיו הראשונות באינדיאנה שותף ב-139 מתוך 237 משחקי הקבוצה בעונה הסדירה, ובשני משחקים בלבד מתוך 15 משחקי הקבוצה בפלייאוף.
ממוצעיו הכוללים לאורך התקופה עמדו על 3.3 נקודות ו-2.0 ריבאונדים בממוצע למשחק.
בנובמבר 2020 הועבר בטרייד לאוקלהומה סיטי ת'אנדר, תמורת ג'יילן לקיו.
ב-18 בדצמבר 2020 הקבוצה הודיעה על שחרורו, בסיום שלב הקדם-עונה, ובכך הפך לשחקן חופשי.
ב-13 באפריל 2021 חתם על חוזה דו כיווני בקבוצת פורטלנד טרייל בלייזרס.
ביולי 2015, חודש לאחר שנופה מנבחרת ארצות הברית עד גיל 19 על ידי המאמן שון מילר, הצטרף ליף לנבחרת הנוער של ישראל, לקראת משחקי אליפות אירופה לדרג ב' עד גיל 18 שנערכה באוסטריה.
הנבחרת הגיעה עד לגמר האליפות, שבו הפסידה 73-72 לשוודיה, ועלתה לדרג א'.
ליף סיים את המשחקים כשחקן המצטיין של הטורניר, שאותו סיים עם ממוצעים של 16.1 נקודות ב-55 אחוזי קליעה מהשדה, לצד 8.4 ריבאונדים, בתשעה משחקים.
טטרלוגיה על שם פאלו הוא מום מולד בלב, אשר מוצג מרגע הלידה.
ככלל, הסיבה למום אינה לגמרי מובנת.
גורמי הסיכון כוללים אמהות אשר צרכו אלכוהול, חולות סוכרת, נשים מעל גיל 40 או נשים שחלו באדמת בזמן הריון.
באופן קלאסי יש ארבעה מומים אשר נחשבים למומים טטרלוגיים: פגם במחיצה הבין חדרית, הצרות פולמונרית - של דרכי היציאה מחדר ימין, היפרטרופיה של חדר ימין ומצב שבו אבי העורקים נמצא במנח "רוכב" מעל חדר ימין וכלי הדם הריאתיים, כלומר מאפשר לדם משני החדרים לזרום דרכו.
אחד הסימנים הבולטים הוא התקפים של צבע כחלחל של העור, הציפורניים והשפתיים, (נקרא התקף "טט" או באנגלית - Tet spell) התקף כזה מתרחש בעיקר לאחר בכי או בזמן האכלה.
לעיתים, בנוסף לאלה יש קושי לנשום, התינוק נוטה להיות רפוי ומדי פעם אף יאבד את ההכרה.
תסמינים אחרים עשויים לכלול רשרוש בלב, התאלות, והתעייפות מהירה בזמן יניקה.
המחלה נקראת על שם הרופא ארתור פאלו, שתיאר את המחלה בשנת 1888. המילה טטרלוגיה (Tetralogy), פירושו ארבעה חלקים והוא מתייחס לארבעת המומים העיקריים שמופיעים יחדיו בבעלי המום.
אין לבלבל את ה"טטרלוגיה" עם טרטולוגיה.
המחלה תוארה לראשונה על ידי נילס סטנסן ב-1671. תיאור נוסף, ניתן בשנת 1888, על ידי הרופא הצרפתי ארתור פאלו, שעל שמו נקראת המחלה.
הטטרלוגיה על שם פאלו, כוללת בעיקר ארבעה מומים בלב אשר מתרחשים בו זמנית:
מצב תיאור היצרות פולמונרית היצרות של דרכי היציאה מחדר ימין.
יכול להתרחש במסתם הפולמונרי - הריאתי (היצרות מסתמית) או מתחת למסתם ריאתי (היצרות האינפידיבולום (infidibulum)).
היצרות האינפידיבולום נגרמת בעיקר על ידי גדילת יתר של קיר שריר הלב (היפרטרופיה של שריר הטרבקולה המחיצתי-עלייתי), בנוסף, מהלך הגדילה שהוביל להיווצרותו של אבי-העורקים במנח "רוכב" גם נחשב להיות סיבה.
ההיצרות הפולמונרית היא הגורם העיקרי של המומים, כאשר שלושת המומים הנוספים הקשורים לטטרלוגיה נחשבים כי מתפתחים כתוצאה ממנגנוני פיצוי בשל ההיצרות הנ"ל.
מידת ההיצרות משתנה בין פרטים עם הטטרלוגיה, והיא הקובעת העיקרית של הסימפטומים וחומרתם.
מום זה מתואר לעיתים רחוקות כהיצרות תת-פולמונרית, או חסימה תת-פולמונרית עוקף את אב העורקים.שסתום אבי-העורקים הוא בעל קישור דו-חדרי, כלומר, במצב בו הוא ממוקם מעל פגם במחיצה הבין-חדרית הוא מחובר גם אל חדר ימין וגם אל שמאל.
המידה בה אבי העורקים מחובר אל החדר הימני היא הנותנת לו את התואר "רוכב" או "מעקף".
שורש אבי-העורקים יכול להיות ממוקם אבנורמלית לעבר החזית (anteriorly) או ישירות מעל הפגם במחיצה הבין-חדרית, אבל תמיד באופן חריג הממוקם לימינו של שורש עורק הריאה.
מידת המעקף הוא משתנה מאוד, עם 5-95% מהמסתם אשר יכול להיות מחובר אל החדר הימני.
פגם במחיצה הבין-חדרית (VSD)פתח במחיצה הממוקמת בין חדרי הלב.
הפגם ממקום סביב החלק הכי עליון של המחיצה הנ"ל, ובמרבית המקרים קיים בצורת פתח יחיד ורחב.
במקרים מסוימים התעבות של המחיצה יכולה להצר מעט את הפתח.
היפרטרופיה של חדר ימיןשריר חדר ימין מעובה מהרגיל, אשר גורם למאפיין של צורת נעל במראהו כפי שהוא נראה על ידי צילום חזה.
בשל מיקום לא תקין של המחיצה הבין חדרית וההיצרות הפולמונרית, קיר חדר ימין (השרירים) מתעבה על מנת לעמוד בלחץ החסימה הגודל מולו אמור להתמודד על מנת להזרים דם לריאות.
תכונה זו עכשיו בדרך כלל מוסכמת להיחשב כחריגה משנית, משום שנמצא כי רמת ההיפרטרופיה נוטה לעלות עם העלייה בגיל.
קיימת וריאציה אנטומית בין פרטים של אנשים עם טטרלוגיה על שם פאלו.
בראש ובראשונה, מידת ההיצרות הפולמונרית משתנה בין המטופלים, ובדרך כלל תהיה זו שתקבע את חומרת הסימפטומים קליניים, והתקדמות המחלה.
ככל הנראה, הטטרלוגיה נובעת מצמיחה לא שוויונית של המחיצה בין אבי-העורקים ועורק הריאה.
אבי העורקים הוא גדול מדי, ובכך "עוקף" ו"גונב" מעורק הריאה, שבשל זאת ניהיה מוצר.
דבר זה מונע סגירה מלאה של המחיצה הבין-חדרית, ומגביר את הלחצים בצד ימין, וכך החדר הימני הופך להיות גדול יותר כדי להתמודד עם העבודה אותה נדרש לעשות.
בנוסף, טטרלוגיה על שם פאלו עשויה להציג חריגות אנטומיות נוספות, כגון:
היצרות של עורק הריאה השמאלי, ב-40%
מסתם פולמונרי צניפי (במצב נורמלי הוא תלת-פסיגי) ב-60%
קשת אבי העורקים ימנית, ב-25%
פגם במחיצה הבין-פרוזדורית, במקרה זה לעיתים התסמונת תקרא הפנטלוגיה על שם פאלו.
פגם במחיצה בין החדר לעליה.
חריגה מלאה או חלקית של ההחזר הורידי
טטרלוגיה על שם פאלו עם אטרזיה ריאתית, היא גרסה חמורה של המחלה, בה קיימת חסימה מלאה (אטרזיה) של מסלול היציאה החדרית מחדר ימין, גורם לאי היווצרות של עורק הריאה במהלך התפתחות עוברית.
באנשים האלה, דם מוסט לגמרי מן החדר הימני אל השמאלי שבו הוא מוזרם רק דרך אבי העורקים.
הריאות מקבלות זילוח באמצעות מעקפים ממערכת העורקים המערכתית, ולפעמים גם באמצעות המעקף העורקי (ductus arteriousus).
טטרלוגיה על שם פאלו גורמת לרמת חמצן נמוכה בדם, עקב ערבוב של דם מחומצן ובלתי מחומצן בחדר השמאלי בשל הפגם במחיצה הבין-חדרית (VSD) וזרימה של דם מעורב משני החדרים דרך אבי העורקים הן בגלל היצרות המסתם הפולמונרי והן בגלל מנח אבי-העורקים.
מצב זה ידוע כ"מעקף (שאנט) מימין לשמאל".
הסימפטום העיקרי הוא רמת רוויון חמצן נמוכה בדם (סטורציה) עם או בלי כיחלון, מרגע הלידה או כזה המתפתח במהלך השנה הראשונה של החיים.
אם התינוק לא מכחיל זה נקרא לפעמים התקף "טט" ורוד.
תסמינים אחרים כוללים איוושה (אשר עשויה להדרג בין כמעט בלתי מורגשת לדרגה של מאוד חזקה), קשיי האכלה, קושי בצבירת משקל, פיגור בצמיחה ובהתפתחות הגופנית, קוצר נשימה בזמן מאמץ, התאלות של האצבעות והבהונות ופוליציטמיה.
התקפי "טט" - התקפי כחלון
ילדים עם טטרלוגיה על שם פאלו עלולי לפתח התקפי "טט" (באנגלית - Tet spells).
הם בעצם התקפי היפוקסיה חריפים, המאופיינים על ידי קוצר נשימה, כיחלון, עצבנות ובאובדן הכרה.
התקף זה עלול להתפתח ביוזמת כל אירוע שמוביל לירידה ברווית החמצן בדם או שגורם לירידה מערכתית בתנגודת כלי הדם, המובילה להגברת ההחזר הורידי, אשר בתורו מוביל להגברת השאנט (מעקף) דרך הפגם במחיצה הבין-חדרית.
התקפי "טט" מאופיינים על ידי כיחלון מפושט פתאומי ואחריו סינקופה (התעלפות), והוא עלול להביא לתוצאה של פגיעה מוחית היפוקסית ואף למוות.
ילדים בוגרים לעיתים קרובות יבצעו תנוחת שפיפה (סקוואט - squat) בזמן התקף כזה.
תנוחה זו מגבירה את התנגדות המערכתית של כלי הדם ומאפשרת זמנית היפוך של השאנט בלב.
זה מגביר את הלחץ על הצד השמאלי של הלב, מפחית את המעקף "ימין לשמאל" ובכך מקטין את כמות דם הלא מחומצן בדם הנכנסים למחזור הדם הגדול.
מומי לב מולדים מאובחנים כיום באמצעות אקוקרדיוגרפיה, שהוא מהיר, אינו כרוך בקרינה, מאוד ספציפי, והוא יכול להיעשות טרם הלידה.
באמצעות האקוקרדיוגרפיה ניתן לראות את כל ארבעת המומים, אנטומית.
בבדיקה פיזיקלית ניתן לראות בעיקר כחלון בזמן התקפי ה"טט" או קיומה של אוושה סיסטולית בשל ההיצרות הפולמונרית.
לפני שטכניקות מתוחכמות יותר הפכו זמינות, צילום חזה (X-RAY) הייתה הדרך הדפנטיבית לאבחון התופעה.
הסממן הקלאסי הוא לב בצורת נעל, בשל הרחבת חדר ימין, אם כי רוב התינוקות עם הטטרלוגיה לא יראו את הממצא הזה.
היעדר סממנים אינטסטיציאלים, משניים לאוליגמיה ריאתית (ירידה באספקת הדם הריאתית בשל ההיצרות) הוא עוד ממצא קלאסי למצוא בחול עם טטרלוגיה, ככה נראה סימן המפרץ הריאתי בצילום חזה.
רישום אק"ג נעשה ככלי עזר לאבחון ולא כבדיקה אבחנתית לבדה.
ניתן היה לראות סימנים להיפרטרופיה של חדר ימין (גלי R גבוהים ב־V1-2) וציר לב ימני.
כאמור הסיבה למום ככלל אינה מובנת לגמרי.
אחד הגורמים נחשב להיות גורם סביבתי או גורם גנטי או שילוב של השניים.
המחלה מזוהה עם מחיקות של מקטעים על גבי כרומוזום 22 (-תסמונת דה ג'ורג').
גנים ספציפיים הקשורים למחלה כוללים:
מחקרים אמבריולוגים (מדע העוסק בחקר העובר) מראים כי הטטרלוגיה מקורה במיקום קדמי אבנורמלי של המחיצה בין אבי העורקים לעורק הריאה, הגורם לשילוב הקליני של פגם במחיצה הבין-חדרית, היצרות פולמונרית, ומנח "רוכב" של אבי-העורקים.
היפרטרופיה של חדר ימין מתפתחת בהדרגה כתוצאה מהתנגדות גדולה לזרימת הדם במסלול הזרימה שלו ביציאה מחדר ימין (בין השאר בשל היצרות של המסתם הפולמונרי)
התקפי טט יכולים להיות מטופלים על ידי חוסמי בטא כגון פרופראנולול על מנת להקטין את ההיצרות של מוצא חדר ימין.
למרות זאת, התקפים חריפים דורשים התערבות מהירה עם מורפיום או פנטניל במתן נזאלי כדי להפחית מצב של נשימת יתר, תרופות שמטרתן להגדיל את התנגודת של כלי הדם בצורה מערכתית (ואזופרסורים) כגון פנילאפרין (phenylephrine) או נוראדרנלין, ועירוי נוזלים על מנת להעלות נפח דם.
בנוסף, ניתן לגרום לילד לשכב בתנוחת גחינה (שפיפה או סקוואט) הגורמת לעליה בלחץ העורקי ולירידה בהחזר הורידי.
חמצן (100%) עשוי להיות יעיל בטיפול התקפי כי הוא מרחיב כלי דם ריאתיים חזק ומצר את כלי הדם ההיקפיים.
דבר זה מאפשר יותר את זרימת הדם לריאות על ידי הפחתת השאנט של דם לא מחומצן הזורם מן החדר הימני אל החדר השמאלי דרך הפגם במחיצה הבין-חדרית.
יש גם הליכים פשוטים כמו כריעה של הברך לכיוון החזה במטרה להגדיל את התנגודת של כלי הדם מערכתית וירידה במעקף ימין-שמאל, של דם לא מחומצן הנכנס לתוך מחזור הדם הגדול.
המחלה נחשבה כחשוכת מרפא עד שהמנתח אלפרד בלאלוק, הקרדיולוגית הלן טאוסיג ועוזר המעבדה ויוויאן תומאס פיתחו, באוניברסיטת ג'ונס הופקינס, הליך כירורגי פליאטיבי (שמטרתו אינה פתרון הבעיה אלא הקלת הסימפטומים), הכולל אנסטמוזה בין העורק התת-בריחי לבין עורק הריאה.
הניתוח הראשון בוצע על איילין סכסון, בת 25 חודשים, ב-29 בנובמבר 1944, ומתואר בסרט יצירת האלוהים.
למעשה, הלן טאוסיג הייתה זו ששכנעה את אלפרד בלאלוק כי המעקף שיצרו יעבוד.
מעקף זה ניתב חלק גדול מן הדם המחומצן חלקית שיצא מן הלב אל הגוף לכיוון הריאות, הביא להגדלת מחזור הדם הקטן (הריאתי) ובמידה רבה להקלת התסמינים בחולים.
מעקף פוטס ומעקף ווטרסטון-קולי היו הליכים נוספים ליצירת שאנטים (מעקפים) אשר פותחו לאותה מטרה, וכבר אינם בשימוש.
כיום, מעקף בלאלוק-תומאס-טוסיג מבוצע על תינוקות עם הטטרלוגיה רק במקרים חמורים, כמו טטרלוגיה עם אטרזיה ריאתית.
ההליך של בליילוק-תומאס-טוסיג, שבתחילה היה הטיפול כירורגי היחידי הזמין עבור פרטים עם טטרלוגיה על שם פאלו, היה פליאטיבי, אך לא מרפא.
התיקון הכולל הראשון של הטטרלוגיה על שם פאלו נעשה על ידי צוות בראשות קלרנס וולטון לילהי, ב-אוניברסיטת מינסוטה בשנת 1954 על ילד בן 11.משנת 1981 הניתוח נוחל הצלחה, עם מחקר המציין כי הוא שיעור התמותה ממנו נמוך יחסית.
תיקון כולל של הטטרלוגיה, בתחילה נשא סיכון גבוה לתמותה.
סיכון זה ירד בהתמדה לאורך השנים.
ניתוח זה עכשיו לעיתים קרובות מבוצע בתינוקות בני שנה או צעירים יותר עם פחות מ-5% תמותה לאחר ניתוח.
ניתוח לב פתוח נועד (1) כדי להקל על ההיצרות של מסלול היציאה מחדר ימין על ידי כריתה זהירה של רקמת שריר ו - (2), כדי לתקן את הפגם במחיצה הבין-חדרית באמצעות גורטקס או תיקון עם רקמה חיה מתורם.
תיקונים נוספים או ניתוחים יכולים להיעשות על מטופלים, כנדרש על ידי האנטומיה האישית של הלב שלהם.
טטרלוגיה על שם פאלו, מתרחשת כ-400 פעמים למיליון לידות.
מסתכמות ב-7% עד 10% מתוך כלל מומי הלב המולדים.
טוד ג'וזף "טי ג'יי" מילר הוא שחקן, קומיקאי, סטנדאפיסט ומדבב אמריקאי-יהודי.
מוכר בעיקר בזכות דמותו ארליך בכמן בסדרה הקומית "עמק הסיליקון" של רשת HBO.
מילר נולד בדנוור, קולורדו שבארצות הברית.
בנם של קנט, עורך דין במקור מקנזס, ולזלי, פסיכולוגית קלינית.
אביו, הוא נוצרי מוצא אנגלי, שוודי, גרמני וסקוטי; ואילו אימו היא יהודייה ממוצא גרמני, אוסטרי ורוסי.
בשנת 2003 סיים לימודי תואר ראשון בחוג לפסיכולוגיה עם התמחות בסיטואציוניזם והשפעה חברתית מאוניברסיטת ג'ורג' וושינגטון
בשנת 2008 הופיע מילר לראשונה בקולנוע בסרט המתח "קלוברפילד" בתור האדסון (האד) פלאט.
בשנת 2009 שיחק בסרט הקומי "תמצית" בתור רורי, לצד ג'ייסון בייטמן ומילה קוניס.
בשנת 2010 שיחק בסרט "מסעות גוליבר" לצד ג'ק בלאק.
בנוסף באותה שנה, דיבב בסרט האנימציה "הדרקון הראשון שלי" את אטראף ת'ורסון.
בשנת 2011 התארח בפרק בסדרה "הליגה", ובפרק בסדרה "הכול לטובה".
בשנת 2012 שיחק בסרט "דרושה חברה לסוף העולם" לצידם של סטיב קארל וקיירה נייטלי.
בשנים 2012–2016 דיבב מילר בסדרת האנימציה "גרוויטי פולס" שבערוץ דיסני את רובי ולנטינו.
בשנת 2013 דיבב בפרק בסדרה הקומית "אבא אמריקאי", ושיחק בסיטקום "משחקי גודווין" ברשת FOX, מבית היוצרים של איך פגשתי את אמא.
בשנת 2014 שיחק מילר בסרט "רובוטריקים 4: עידן ההכחדה" בתור לוקאס פלנרי.
בנוסף באותה שנה, דיבב בסרט האנימציה מבית דיסני "6 גיבורים" את פרד.
לאחר מכן, כיכב בסרט הקומי "משלחת חיפוש" לצד תומאס מידלדיץ'.
בנוסף, בשנת 2014 החל לגלם את ארליך בכמן בסדרה הקומית "עמק הסיליקון" של רשת HBO.
מילר עזב את הסדרה בתום עונתה הרביעית ב-2017.
בשנת 2016 כיכב בסרט "דדפול" בתור וויזל/ג'ק האמר, חברו הטוב של ווייד שגילם ראיין ריינולדס.
בנוסף דיבב באותה שנה בפרק בסדרה הקומית "איש משפחה".
בסוף שנת 2016 כיכב בסרט הקומדיה "מסיבת השנה" בתור קליי ואנסטון, לצידם של ג'ניפר אניסטון וג'ייסון בייטמן.
בשנת 2017, לאחר שרשת HBO הכריזה על המשך הסדרה "עמק הסיליקון" לעונה חמישית, פורסם כי מילר לא ישתתף בעונה זו.
באותה שנה דיבב את הדמות הראשית בסרט "אמוג'י: הסרט".
ב-2014 התארס לבת זוגו, השחקנית קייט גורני.
הם נישאו בגנים הבוטניים של דנבר ב-6 בספטמבר 2015.
ב-9 בדצמבר 2016, נעצר בלוס אנג'לס לאחר שתקף נהג אובר שהביע את תמיכתו במועמד לנשיאות טראמפ.
הוא שוחרר לאחר תשלום ערבות של 20 אלף דולר.
ב-19 בדצמבר 2017, האתר האמריקאי "דיילי ביסט" פרסם תחקיר נרחב, לפיו מילר תקף מינית צעירה במהלך לימודיו בקולג', לפני כעשור וחצי.
שנהסדרהתפקידהערות2008-2007Carpoolersמרמדיוק ברוקרתפקיד ראשי; 13 פרקים2011רמזורג'ייסוןפרק: "Breaking Bread"הכול לטובהג'ייסון שרשואופרק: "The Shershow Redemption"הליגהגבריאלפרק: "The Light of Genesis"Fact Checkers Unitשוטרפרק: "Excessive Gass"עידן הקרח: חוגגים בגדולפליצורדיבוב; סרט טלוויזיה של FoxT.J.
טטרפוד (לעיתים נקרא גם "דולוס") הוא מבנה בטון בצורה דמוית פירמידה משולשת (טטראדר) הבנוי מכמה זוויות שונות האחת בצורת T והשנייה כלפי מטה בצורה ישרה.
הטטרפוד נמצא בשוברי גלים, מרינות ונמלים.
צורתו של הטטרפוד נועדה להפיג את עוצמת הגלים הנכנסים מכיוון הים על ידי כך שהיא מאפשרת למים לזרום בצורה סיבובית ולא בצורה ישירה, ולהקטין את עוצמת הזרימה בכך שהיא מאפשרת חלוקה אקראית של טטרפודים לשילוב מקסימלי של חלוקת הגל.
חומרים ומבנים אחרים המשמשים למטרה זו, כגון סלעים וקוביות בטון, פחות שימושיים כיום מפני שעוצמת הגלים כלפיהם היא ישירה ואינה עוזרת לניפוץ הגלים בצורה טרבולנטית.
הטטרפוד פותח בשנת 1950 על ידי פייר דנל בגרנובל שבצרפת.
טטרפודים שימשו לראשונה בתחנת הכוח רוצ'ס נוארס בקזבלנקה כדי להגן על צריכת מי הים.
הם כבר לא מוגנים על ידי פטנט, נמצאים בשימוש נרחב בכל רחבי העולם, ומיוצרים על ידי קבלנים רבים.
הטטרפוד עורר השראה עבור מדינות רבות ליצירת מבני בטון דומים לשימוש בשובר גלים, כולל הקובייה המתוקנת (ארצות הברית, 1959), ה-Stabit (אנגליה, 1961), Akmon (הולנד, 1962), Dolos (דרום אפריקה, 1963), Stabilopod (רומניה, 1969) הסייבי (אוסטרליה, 1978), האקרופוד (צרפת, 1981), הקובייה החלולה (גרמניה, 1991), ה-A-jack (ארצות הברית, 1998) וה-Xbloc (הולנד, 2001).
ביפן, המילה "טטרפוד" משמשת לעיתים קרובות כשם גנרי לגושי פיזור גלים, כולל צורות וצורות אחרות.
טטרפודים ובטון הפכו למוסד יפני בתקופה המודרנית.
הייצור שלהם מייצר מקומות עבודה ליפנים רבים בחברות בנייה.
ההערכה היא שכמעט 50 אחוזים מתוך כ-35,000 ק"מ של קו החוף היפני כבר מכוסה או השתנה בצורה כלשהי על ידי טטרפודים או צורות בטון אחרות.
בשל ריבוי הטטרפודים, תיירים רבים המבקרים באוקינאווה מתקשים במציאת חופים בתוליים וקווי חוף שלא שונו על ידי הצבת טטרפודים.
טטרפוד הוא מבנה בטון רגיל (לעיתים מזוין) אשר נבנה על ידי שלוש תבניות פלדה המקלות על בנייתו.
יצור טטרפוד בדרך כלל נמשך בין 22 ל-24 שעות.
טטרפוד אחד יכול לשקול בין 1.5 טון לכ-12 טון.
הרמת הטטרפוד מתבצעת כ-3 ימים לאחר יצורו.
הטטרפוד מועבר מהמפעל למקום האחסון שלו.
הרמתו מתבצעת באמצעות מנוף כבד אל תוך משאיות, אשר מובילות אותו אל שובר הגלים.
כדי להניח טטרפוד נדרשות שתי שכבות מצע - חול וסלעים.
החול משמש כדי להגביה את פני הים והסלעים משמשים להנחת הטטרפוד בצורה נכונה, הטטרפוד מונח בצורה אקראית.
טטררוגיים (שם מדעי: Tetrarogidae) הם משפחת דגי גרם מסדרת העקרבנונאים החיים במי האוקיינוס ההודי ומזרח האוקיינוס השקט בעומקים רדודים של עד 300 מ'.
דגים אלה קרובים לכרבולניים וכמה חוקרים מאחדים את שתי המשפחות.
חוקרים אחרים הציבו אותם בתוך משפחת האבנוניים המכילה מינים ארסיים מאוד.
דגים אלה הם קטנים ומוסווים והם בעלי סנפיר גבי דמוי-כרבולת מעל ראשם בדומה לכרבולניים.
הם ארסיים מאוד ועלולים להרוג אדם הנדקר מסנפיריהם.
אורכם 3-25 סנטימטרים בלבד והם בעלי סנפירי חזה וזנב שטוחים העוזרים להם לשכב על קרקעית הים, בדרך כלל במאורות סלע או אלמוגים.
דגים אלה הם טורפים של דגים קטנים יותר וסרטנים והם ציידים ממארב הממתינים לטרף שישחה מעליהם ואז פוערים את לסתותיהם ובולעים אותו.
הארס שבסנפירי גביהם מכוון בעיקר עבור טורפים.
טי-רקס: בחזרה לקרטיקון הוא סרט הרפתקאות חינוכי שיצא ב-23 באוקטובר 1998 בידי חברת IMAX בתלת-מימד.
הסרט בן 45 דקות, ומככבים בו השחקנים ליז שטאובר, פיטר הורטון וקרי קולמן.
הוא מתאר את חיי הדינוזאורים ואת החוקרים והציירים החשובים שהתעסקו בהם, בייחוד את הצייר צ'ארלס ר.
סרט זה קיבל ביקורות חיוביות מהאתר Rotten Tomatoes והרוויח 104 מיליון דולר.
אלי היידן היא נערה בת 16 ובתו של ד"ר דונלד היידן, פלאונטולוג בעל שם עולמי המשמש כאוצר מוזיאון.
אביה מוצא ביצה פרהיסטורית בין הסלעים במהלך חיפוש מאובנים וד"ר היידן לצד עוזרתו אליזבת סמפל, מביא אותה למוזיאון.
יום אחד אלי מגיעה למוזיאון של אביה ומבקשת ממנו להתלוות אליו במסעותיו לחקר המאובנים אך הוא מסרב ומשאיר אותה במוזיאון.
היא נשארת ומחליטה לחקור את הביצה המוזרה אך מפילה אותה בטעות ויוצרת אנרגיה חזקה הגוררת אותה אחורה בזמן אל הקרטיקון העליון, שם היא נתקלת בפרטי פרזאורולופוסים המחפשים מזון בסביבתם.
היא פוגשת גם פטרנודון תוקפני אך כשהיא נבהלת היא נגררת חזרה למוזיאון ולא מבינה מה קרה.
בעוד היא מסתכלת על איור של 2 דריפטוזאורוסים נאבקים ביניהם היא נשאבת אל התמונה, בה הדינוזאורים חיים כשמאחוריהם נראה הצייר המפורסם צ'ארלס ר.
כשהוא רואה את אלי הוא מסביר לה איך הוא משחזר את היצורים על סמך המאובנים.
אז היא עוברת לתוך אוהל ובו החוקר האמריקאי המפורסם ברנום בראון.
היא מודיעה לו כמה היא נרגשת לפגוש באדם מפורסם כמוהו, אך הוא לא מבין אותה כלל (מאחר שבאותה תקופה לא היה מאוד מפורסם) וחוזר לחפירת מאובנים.
משם היא עוברת שוב לקרטיקון, ומגלה לקן מלא בביצים עגולות.
היא מתקרבת אליו ואז רואה אורניתומימוס המתקרב לקן במטרה לחטוף את אחת הביצים.
ההורה של הקן מגיע - טירנוזאורוס ומבריח את האורניתומימוס אך לא לפני שהוא מצליח לגנוב את אחת הביצים.
הטירנוזאורוס רודף אחריו, מחלץ את הביצה ומטיח אותו הרחק.
בדיוק באותו הרגע מתפוצץ מטאור ענקי המסיים את עידן הדינוזאורים.
בנקודה זו אלי חוזרת למציאות ואביה והמאבטח, אשר חיפשו אותה במשך זמן רב נתקלים בה וחוזרים לבית.
לאחר שהם עוזבים, נשאר רק חתלתול במוזיאון ובאותו רגע הביצה בוקעת ומגיח ממנה טירנוזאורוס צעיר, מבלי שמישהו ידע.
ליז שטאובר - אלי היידן
פיטר הורטון - ד"ר דונלד היידן, אביה של אלי
קרי קולמן - אליזבת סמפל
צ'ארלן סשוק - ג'סי היידן
דן ליבמן - מאבטח המוזיאון
טאק מיליגאן - הצייר צ'ארלס ר.
לארווי מורדוך - ברנום בראון
אר." דאן הוא כדורסלן עבר אמריקאי, אשר שיחק בליגת ה-NBA בין השנים 1977–1991. לאורך הקריירה התבלט בשל יכולותיו ההגנתיות, והעמיד ממוצעים צנועים יחסית של 5.1 נקודות, 4.4 ריבאונדים, 1.6 אסיסטים ו-1.3 חטיפות למשחק.
מאז שנת 1991 משמש כעוזר מאמן בקבוצות שונות ב-NBA.
דאן נולד וגדל בעיר ברמינגהאם שבאלבמה, ובין השנים 1973–1977 למד באוניברסיטת אלבמה אשר בטסקלוסה.
כשחקן קבוצת הכדורסל של האוניברסיטה שיחק תחת המאמן חבר היכל התהילה של הכדורסל סי.
ניוטון, ורשם ממוצעים כוללים של 11.2 נקודות, 6.7 ריבאונדים ו-2.4 אסיסטים למשחק.
בעונת 1975/1976 סייע לקבוצה להעפיל לשלב שמינית גמר טורניר אליפות המכללות (NCAA Sweet Sixteen) לראשונה בתולדותיה, בטרם הודחה על ידי האלופה שבדרך, אוניברסיטת אינדיאנה, בתוצאה 69–74.
בדראפט ה-NBA 1977 נלקח דאן בבחירה ה-41 על ידי פורטלנד טרייל בלייזרס, אלופת העונה הקודמת.
את עונתו הראשונה בקבוצה סיימו הטרייל בלייזרס עם המאזן הטוב בליגה, 58–24, אך הם הודחו מהפלייאוף כבר בשלב חצי גמר המערב לאחר שכוכב הקבוצה ביל וולטון נפצע.
בשתי העונות הבאות קלע דאן 7.3 נקודות למשחק כשחקן ספסל בקבוצה.
בסיום עונת הועבר דאן בטרייד לדנוור נאגטס, במדיה שיחק ב-8 העונות הבאות.
לאורך אותה תקופה הייתה דנוור אחת הקבוצות הבולטות באזור המערבי, כאשר העפילה 7 פעמים ברציפות לפלייאוף, ואף התמודדה בגמר המערב בעונת .
בין העונות – שימש דאן כשחקן חמישייה קבוע, ובשלוש מתוכן (1983–1985) נבחר לחמישיית ההגנה השנייה של העונה.
ביולי 1988 שוחרר מדנוור, ובינואר 1989 חתם על חוזה עד לסיום העונה בפיניקס סאנס.
דאן עצמו מיעט לשחק באותה עונה, אך קבוצתו העפילה לגמר האזור המערבי.
בשתי עונותיו האחרונות בקריירה, –, חזר לשחק עבור הנאגטס.
בעת פרישתו ניצב דאן במקום השני בתולדות הנאגטס במספר משחקים (734) וחטיפות (1,070) בקבוצה.
מיד עם פרישתו ממשחק בשנת 1991 מונה לעוזר מאמן בקבוצת שארלוט הורנטס, תחת המאמן אלן בריסטו, ונשאר בתפקיד זה עד לסיום עונת .
בעונת שימש כעוזרו של ביל האנזליק בדנוור נאגטס, אשר סיימו את העונה עם המאזן הגרוע בתולדות המועדון, 11–71.
בעונת 1999 מונה לעוזר מאמן בקבוצת שארלוט סטינג מליגת ה-WNBA, ובעונה העוקבת קוּדם לתפקיד המאמן הראשי של הקבוצה.
בעונת 2001/2002 שימש כעוזר מאמן בקבוצת הכדורסל של אוניברסיטת אלבמה.
בשנת 2002 חזר לנאגטס כעוזרו של ג'ף בזדליק, ובשנים 2004–2007 היה עוזרם של ריק אדלמן ואריק מוזלמן בסקרמנטו קינגס.
בין השנים 2007–2011 שוב שימש כעוזרו של אדלמן, הפעם ביוסטון רוקטס, ובקיץ 2011 עבר יחד עמו למינסוטה טימברוולבס.
באפריל 2014, לאחר פרישתו של אדלמן מאימון, חזר דאן לרוקטס כעוזר מאמן של קווין מקהייל.